**CENU APTAUJA NR. TNPz 2025/11**

**“Ceļa zīmju izvietošana un uzturēšana Talsu pilsētā 2025. gadā”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: Ceļa zīmju izvietošana un uzturēšana Talsu pilsētā 2025. gadā.
2. **Līguma termiņš** 7 mēneši no līguma noslēgšanas dienas vai līdz līguma summas sasniegšanai atkarībā, kas iestājas pirmais.
	1. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
	2. Realizācija tiks veikta pilnīgi, ja izmaksas atbildīs Talsu pilsētas pārvaldes pieejamiem finanšu līdzekļiem.
3. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot uz e-pastu iepirkumi@talsi.lv līdz **2025. gada 24. martam plkst. 10:00**.
	2. Kontaktpersona: Talsu pilsētas pārvaldes vadītājs Lauris Tīģers, tālr. 25689044, e-pasts: lauris.tigers@talsi.lv
	3. Pasūtītājs un ieinteresētais pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
4. **Piedāvājuma noformēšana:**
	1. Iesūtot piedāvājumu, pretendentiem **obligāti** jānorāda: Pieteikums cenu aptaujai “Ceļa zīmju izvietošana un uzturēšana Talsu pilsētā 2025. gadā”.
	2. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	3. Pie iesniedzamajiem dokumentiem Pretendentam jāpievieno aizpildīts 1. pielikums – Pretendenta pieteikums un finanšu piedāvājums cenu aptaujai, kurā jānorāda kopējā līguma summa ar diviem cipariem aiz komata.
	4. Pretendents iepriekšējo 5 (piecu) gadu laikā (2020., 2021., 2022., 2023., 2024. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros ir veikti ceļa zīmju izvietošanas un uzturēšanas darbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta pieredzes saraksts. Pie iesniedzamajiem dokumentiem jāpievieno apliecinoši dokumenti, kas pierāda pretendenta atbilstību prasītajai pieredzei (t.i., akts un dokumenti, kas apliecina ieceres dokumentācijas izstrādi līdzvērtīgā objektā). Piedāvājumam jāpievieno 1 (viena) pozitīva atsauksme.
	5. Pēc piedāvājuma iesniegšanas termiņa beigām pretendents nevar grozīt savu piedāvāumu.
5. **Piedāvājuma cena**: Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
6. **Samaksas nosacījumi:** Apmaksa tiks veikta 10 (desmit) darba dienu laikā pēc nodošanas-pieņemšanas akta parakstīšanas.
7. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.